મેલામાઇન ક્રૉકરી : મેલામાઇન એક પ્રકારનો પાઉડર છે. પહેલાં સારો મેલામાઇન ભારતમાં બનતો નહોતો, પણ હવે સારી ક્વૉલિટીનો મેલામાઇન ભારતમાં બનવા લાગ્યો છે. હવે સારી અને મોટી બ્રૅન્ડ પણ મેલામાઇનની ક્રૉકરી બનાવે છે. એ તમને જોવામાં પ્લાસ્ટિક જેવી લાગે છે, પણ પ્લાસ્ટિક નથી હોતું. હવે ૧૦૦ ટકા પ્યૉર મેલામાઇન આવે છે જેમાં ડાઘ પણ પડતા નથી. પહેલાં જે બનતા હતા એમાં ડાઘ પડતા હતા. તેથી લોકો જલદી લઈ શકતા નહોતા. આમાં તમને કૉફી-મગ અને ડિનર-સેટની આઇટમ જોવા મળશે. એ સાથે ડિઝાઇન અને કલરમાં પણ વરાઇટી જોવા મળે છે. જેમ કે રેડ, બ્લુ, ગ્રે વગેરે. વજનમાં પણ આ લાઇટ વેઇટ હોય છે. ભારતમાં સૌથી વધારે મેલામાઇન ક્રૉકરી વેચાય છે, કેમ કે એ અનબ્રેકેબલ છે અને માઇક્રોવેવ-ફ્રેન્ડ્લી છે.